INTERVJUU
Shalom! Jumal õnnistagu teid!
Tere tulemast saama osa prohvetlikust kohtumisest
Nicholas Welshiga.
Nicholas on eestpalvetaja,
kelle Jumal on juhtinud prohvetlikku sfääri,
et julgustada Tema rahvast.
Jumal on kutsunud Nicholast ja tema naist
teenima erinevaid rahvaid.
Seda eriti maailma Põhja osas - Baltimaades, Soomes ja Venemaal.
Tema ja ta naise südames on eriline koht ka Iisraelil.
Kuid Nicholasel on sõnum ka Soome jaoks.
Küsimus vaid on:
"Kas midagi head saab tulla ka Põhjast?"
Saame peagi teada.
Mina olen Kirsi Toivola. Tere tulemast vaatama "Intervjuud"!
Tere tulemast, Nicholas! - Tänan Kirsi.
Kuidas te saite selle kutse jõuda rahvasteni?
See sai alguse juba aastate tagant.
Ma sain usklikuks 1980. aastal
ja umbes aasta hiljem
hakkas Jumal tooma minus esile prohvetlikku andi.
3-4. aastat peale seda kõnetas Ta mind oma Sõna läbi
ja see, mida Ta mulle näitas, šokeeris mind täiega,
nii et, hakkasin selle peale nutma.
Sellest hetkest alates kogesin,
kuidas Jumal juhtis mind prohvetlikku sfääri
veelgi tugevamal moel.
Ta on kõigi nende aastate jooksul
juhtinud mind sügavamasse suhtesse Temaga,
kuid samas ka inimeste ja olukordade juurde,
mis pole alati just kõige kergemad olnud.
Olin Talle sõnakuulelik väikestes asjades
ja Ta laiendas mu mõju- ja tegevusala.
Tean, et Soomes on palju inimesi,
kes tahaksid samuti voolata prohvetlikus võidmises.
Mida te ütleks nende julgustamiseks?
Kuidas nad saaks kasvada oma prohvetlikus võidmises?
Kõik prohvetlik on seotud suhtega Jumalaga.
Ilmutuse 19:10 on öeldud,
et Jeesuse tunnistajaks on prohvetluse vaim.
Kui Jeesus sel viimasel söömaajal oma jüngritega kõneles,
siis Ta ütles, et Püha Vaim tuleb ja tunnistab Temast.
Nii et, kogu Püha Vaimu töö viitab alati Jeesusele.
Kõigi jaoks, kes tahavad liikuda prohvetlikus sfääris,
on kõige olulisemaks aluseks suhe Jeesuse Kristusega.
See aga nõuab aega.
Jumal ilmutab oma südant selle kõige kaudu.
Meil on väga lihtne jääda kinni oma andi,
aga see lahutab meid suhtest Jumalaga.
Seega küsimus, mida nii endalt kui usklikelt üldse küsima peame, on:
kas me armastame Jumalat rohkem kui see, mida Ta teeb?
See on tõsine küsimus.
Ma ise tegin selles vallas suure vea,
armastades rohkem Ta tegusid kui Teda ennast,
kuid Ta korrigeeris mind selles osas.
Nii et, see on olnud ühtaegu väga raske kui ka imeline.
Täna on mu igatsus olla vaid koos Temaga ja tunda Teda.
Ta võtab mu käe ja ütleb: "Me teeme seda koos."
Nii et, eelkõige on küsimus
Jumala südame tundmises ja kogemises
ning Tema elusõnade jagamises inimestele.
Kõik, mis on seotud prohvetlikuga, peab käima Jumala armastuse kaudu.
Meid pole kutsutud inimesi hukka mõistma,
vaid see on suur au ja eesõigus rääkida inimeste ellu.
Seda vahel ka väga meeleheitlikes olukordades.
Usun, et meid vaatab praegu kaks inimest,
kes plaanivad enesetappu.
Kogesin seda juba enne selle saate salvestust,
mistõttu tahan öelda sulle, kus iganes sa ka poleks - ära tee seda
Te kaks olete usklikud
ja te taevasel Isal on head plaanid te elude jaoks.
Hingevaenlane tahab röövida teilt selle,
kuid Jeesus ütles:
"Mina olen tulnud, et neil oleks elu ja oleks seda ülirohkesti."
Jeesus ütles ka, et saatan on tulnud tapma, varastama ja hävitama,
mistõttu hoia kinni Jeesusest,
sest Tema hoiab sinust veelgi kõvemini kinni.
Tal on head plaanid ja eesmärgid su elu jaoks
ja sinuga saab kõik korda.
Aamen. Au Jumalale! Aamen.
Tahan küsida ka prohvetliku sõna ajastuse kohta.
Saades Jumalalt mõne sõnumi,
siis kuidas teada, millal on õige aeg
see mõnele inimesele või grupile edasi anda?
Ajastus on kõige raskem asi üldse,
mida prohvetlikus võidmises kulgev inimene peab mõistma.
Me läheme tavaliselt väga elevile,
kui saame Jumalalt mõne sõna, ilmutuse või mille iganes
ja me tahaks nii väga jagada seda -
olgu see siis Jumala poolt näidatud inimesele, kogudusele, rahvale vms.
Kuid prohvetlik sõnum on tavaliselt kui osa puzzlest.
Jumal võib anda meile ühe, teise ja kolmanda osa sellest,
kuniks saame kokku tervikpildi.
Nii et, see võib võtta väga palju aega, enne kui saame seda üldse jagada.
Ma ise näiteks pidin ootama 15. kuud,
enne kui sain minna ühe kristlasest juhi juurde
ja jagada temaga, mida Jumal oli mulle näidanud.
See on raske.
Üks teine juhus oli selline,
kus Jumal näitas mulle midagi ühe maa kohta
ja ma pidin ootama 8. aastat,
enne kui mina ja mu naine saime sinna sõita
ja teha, mida Jumal oli käskinud meil teha.
Nii et, ajastus on ülioluline.
Kui tuleme oma sõnumiga liiga vara,
ei pruugi sellega seotud inimene või olukord olla veel valmis.
Kui aga viivitame selle jagamisega hirmu tõttu,
võime me selle võimaluse maha magada.
Kuid elades ja käies koos Jumalaga, siis me teame täpselt,
sest Püha Vaim õhutab me vaimu üles
ja me teame selgelt, millal on õige aeg.
See tähendab liikuda ühes rütmis Jumala südamelöökidega. - Just nii.
Te kirjutate lugusid ja teile meeldivad erinevad lood,
mistõttu need liidavad teid ka ühte Jeesuse südamega.
Osa prohvetlikke inimesi
sisenevad prohvetlikku sfääri muusika kaudu.
Kas teie jaoks on selleks kirjutamine?
Jumal on andnud igale inimesele oma loomuse.
Sisenedes Jumalariiki, annab Ta meile igaühele andeid,
mis saavad aktiveeritud Püha Vaimu läbi.
Jumal on kasutanud mind mitmel erimoel.
Vahel läbi pantomiimi,
vahel läbi prohvetlike tegude, kus olen andnud kellelegi midagi
ja öelnud: "See on see, mida see teie jaoks tähendab."
Lood aga on mulle alati meeldinud.
Kui alles väike olin,
rääkis ema mulle ja mu õele erinevaid lugusid.
Ta küsis meilt: "Mida te selles loos kuulda tahaksite?"
ja siis me ütlesime, et seda või toda.
Nii olen ma väikesest peale rääkinud ka ise lugusid.
Jeesus rääkis tähendamissõnu
ja see on üks võimsamaid vahendeid, mille kaudu kõnetada inimesi,
sest need kaasavad neid sellesse loosse
ja neil endil on võimalus otsustada, mida nad teha tahavad.
See on ka see, mida Jeesus tegi.
Ta otsekui võttis inimesel käest ja suunas ta pilgu ekraanile, öeldes:
"Me vaatame nüüd seda lugu siin.
Kuidas sa selle inimese suhtes tunned?"
Nagu näiteks see hea samaarlase lugu.
Mida oleks religioossed inimesed selle kohta öeldnud?
"Ma oleks ikka pidanud selle inimese eest hoolt kandma,"
Nii et, see on väga võimas vahend ja mulle meeldib seda kasutada.
Mulle meenub siinkohal olukord, kus üks prohvet pidi sõitlema Taavetit.
Ta rääkis ühe loo ja ütles: "Sina oled see mees!"
Taavet poleks muidu osanud seda sõnumit vastu võtta.
Kuid teil on ka imeline sõnum Soome jaoks,
mis sai TV7 kaudu edastatud meie palve- ja paastupäeval.
Kuid kas te siiski jagaks midagigi sellest?
Mina ja mu naine oleme käinud Soomes
viimased 17. aastat
ja seekordne käik on umbes me kümnes külastus siia.
Möödunud aasta septembris-oktoobris,
kui olime Inglismaal,
palusin ma täiesti mingite muude asjade pärast,
kui Jumal hakkas mulle näitama teatud asju Soome kohta.
Võtsin kaardi välja ja palvetasin.
Jumal näitas mulle erinevaid asju erinevate paikade kohta.
Kirjutasin need asjad üles,
tundes osade nende osas teatud ebakindlust.
Panin selle paberi oma Piibli vahele ja unustasin sootuks.
Kuniks leidsin selle uuesti mõned nädalad tagasi ja mõtlesin:
"Wau! See on küll huvitav!
Kas tõesti mina kirjutasin selle? Kust see veel pärit on?"
Nii ma saatsingi selle välja.
Mida ma ütleks nii Soome kui kõigi teistegi rahvaste kohta,
on see, et kui Jumal saab tegema oma tööd mõne rahva seas,
siis Ta alati, alati, alati valmistab oma rahva esmalt ette.
Kogu Vana Testament oli ettevalmistus
Jeesuse kui Messia tulekuks.
Luuka 9. ja 10. peatükkides on teatud salmid,
mis kokku liites annaks järgneva:
"Jeesus saatis oma jüngrid kahekaupa välja
igasse paika, kuhu Ta plaanis minna."
Jeesus pole kaotanud oma igatsust päästa inimesi.
Jumala igatsus kõigi inimeste suhtes, kes on suurim aare siin maa peal
ja kelle osas Jumal on suurim aarete kütt.
Soome inimesed on end ilmselgelt aastate jooksul ette valmistanud
palvetades oma rahva eest.
Jumal saab tõstma esile inimesi - võib-olla ka teistest rahvustest,
et kuulutada teie rahvale.
Nii et, küsimus pole minus ja selles, et: "Vaadake mind!",
vaid ma olen eeldavasti lisamas midagi,
mis on te rahva seas tänu usklikele juba ilmselt aastaid olnud.
Teil võib olla usklikke,
kes on aastaid ja aastaid palunud Soome pärast,
kuid pole siiani veel näinud vastuseid oma palvetele.
Osa neist on ehk isegi surnud juba,
kuid need, kes on veel elus,
saavad nägema Jumala liikumist selle rahva seas,
sest Ta armastab inimesi kirglikult ja Ta saab tulema.
Aga miks peaks Jumal just Soome valima?
Sest nagu sellest prohvetlikust sõnumist aru sain,
saab Soome olema nii turvapaik kui ka ärkamise paik.
Kuid lisaks sellele saab ta ka olema seotud
juutide väljarändega maailma Põhja osast.
Miks peaks Jumal just Soome valima?
See on hea küsimus.
Ma ei tea, miks?
Kuid teie ajaloos on teatud asju, mida tähele panna.
Soome rahval on olnud suurt julgust ja vastupidavust.
Olen õige pisut uurinud Soome ajalugu
ja olnud alati hämmingus teie president Mannerheimist.
Ma tean, et ta polnud täiuslik,
kuid minu jaoks on ta kangelane,
sest ta oli mees, kelles oli jõudu ja kel oli eesmärk.
Ja isegi veel II Maailmasõja ajal,
kui ta juhtis 75-aastaselt Soome lahinguväge,
siis see tekitab ikka tõelist imetlust.
Taolises eas inimene peaks eeldavasti olema juba pensionil
ja mõnulema tugitoolis.
Nii et, Jumal saab tegema midagi väga võimast selle rahva seas
tänu teie palvetele ja visadusele.
Kuid ka tänu te julgusele
ja sellele, kuidas te olete rahvana üksi tulnud toime paljude raskustega.
Nii on Soomes midagi väga erilist.
Lisaks sellele olete te rahvas, kes armastab Iisraeli ja juute.
Ma saan aru, et mitte kõik soomlased ei tee seda,
kuid üldine pilt on siiski selline.
Oleme Iisraelis olles kohanud väga palju soomlasi
ja mõelnud, millest küll taoline side on tingitud?
Lisaks veel ka tõsiasi, et Soome asetseb Venemaa kõrval,
mis on kui avatud uks sealsele Jumala rahvale,
et pääseda läbi Soome Iisraeli.
Nii et, Jumal saab tegema midagi väga erilist,
üllatades selle kaudu soomlasi täiega.
Tulevikus saab küll olema ka palju tagakiusu ja häda,
kuid tänu oma tugevale loomusele peavad soomlased sellele hästi vastu.
Te olete ka metsa rahvas,
mis tähendab, et te teate, kuhu peita ka metsas.
Paljud usklikud saavad tulevikus kogema
tagakiusu, vangistust ja isegi surma,
kuid samas hoiab Jumal teatud inimesi ka peidus.
Meie taevasel Isal on alati tunnistajaid Tema Pojast Jeesusest siin maa peal.
Need on inimesed, kes on Tema poolt ette valmistatud
ja kes ka ise teavad seda.
Ma kõnelen teile just praegu: te teate, kes te olete
ja teid on aastaid ette valmistatud,
sest Jumal on käskinud teil valmistada peidupaiku metsades,
mis asuvad väljaspool linnu.
Te kuulete Teda selles osas õigesti.
Paljud teist on kogenud ka seda, et see on õige tegu peita Piibleid.
Nii et, tahan julgustada teid selles kõiges.
Tahan siinkohal pöörduda tagasi Mannerheimi juurde,
kes olla kuulu järgi vastanud väga otse Hitlerile,
kes tahtis vabastada Soome nö juutide probleemist.
Ta ütles: "Vaid üle minu laiba!
Meil Soomes pole mingit juutide probleemi,
sest meil elavad ainult Soome inimesed."
Meil oli oma soome-juudi sünagoog,
kuid saksa sõdurid ei saanud sellele midagi teha.
Vot selline tugev selgroog oli tal,
kuna ta pidas ka nõu kristlike pastorite või jutlustajatega.
Nii et, me langetasime tookord õige otsuse,
kui me ei loobunud oma juutidest kodanikest.
Samas kui Ida-Euroopa
võttis hea meelega osa holokausti süsteemist.
Nii et, Soome tegi küll tol korral õige otsuse,
kuid kui õigesti aru saan,
peame me olema väga valvel ajastute osas, milles elame.
Seega pean küsima,
mis paneks metsas elavaid vene juute liikuma üle ja läbi Soome piiri?
See ei puuduta vaid Venemaa juute,
vaid kõiki juute üle kogu maailma.
Jeremija 23 ja ka Sakarja kirjas on kaks prohveteeringut,
mis ei ole veel täitunud.
Jeremija prohveteering
räägib juutide väljarändest kõigist maadest
ja see saab olema suurem kui esimene seda oli.
Ehk siis, esimesest väljarändest ei räägi siis enam keegi.
Teine sõnum Sakarja raamatus räägib sellest,
kuidas juudi rahvas lausa põgeneb ja jookseb rahvaste seast.
See tähendab, et nad põgenevad oma elu eest,
jättes kõik, mis neil on, maha.
On neli konkreetset asja, mis võivad aset leida.
Esimene ja kõige hullem stsenaarium on sõda,
mis tekitab alati põgenike probleemi.
Teiseks - kasvav antisemitism keset majanduse kokkukukkumist.
Kolmandaks - sotsiaalse korra kadumine
ning neljandaks looduskatastroofid - maavärinad, vulkaanipursked jne. jne.
Nii et, need neli asja,
mis on olnud väga levinud läbi kogu maailma ajaloo,
võtavad tuure üles kuni sellise punktini,
kus Jumal ise juhib juudid rahvaste seast välja.
Juudid peaksid lahkuma juba praegu, kuniks selleks on veel võimalus.
Kuniks neil on veel võimalust müüa oma vara, võtta oma raha
ja lahkuda.
See on muide miski, mis toimub praegu Prantsusmaal
ja mida on väga julgustav näha,
et inimesed mõistavad, mis on toimumas
ja lahkuvad, kuniks selleks on veel võimalust.
Mis oleks see miski,
mis põhjustaks Euroopas veelgi enam pingeid?
Seisame hetkel silmitsi pagulaskriisiga,
tänu millele tuleb islamimaadest suur hulk rahvast Euroopasse.
Paljud mõtlevad, miks nad küll mõnda Araabia
või moslemiriiki ei lähe,
kuna seal on ju ühesugune usuline ja kultuuriline taust?
Miks need riigid neid vastu ei võta,
samas kui Rootsi, Saksamaa ja Euroopa peavad seda tegema.
Miks nende oma maad neid ei aita?
Meile voolab sisse suurel hulgal pagulasi,
kuid kes sellest kasu saab?
Üks prohvetlikku sfääri ja usklikke puudutav teema on see,
et me võime väga kergesti
keskenduda mingitele väga väikestele valdkondadele.
Puudutab see siis me kogukonda või ka rahvast.
Kuid me peaks küsima Jumalalt,
mida Ta tervikuna kõigi maailma rahvaste seas teeb?
Kuid me peaks ajalugu vaadates mõistma sedagi,
mis toimub poliitilises sfääris.
Ma tean, et mitte kõik pole kutsutud uurima põhjalikult neid valdkondi,
kuid kui me vaatame seda globaalset süsteemi,
mis on kuju võtmas
ja mis saab juhtima metsalise süsteemini,
mis kätkeb endas nii süsteemi kui isikut ehk siis Antikristust.
Me näeme, kuidas plaan luua globaalne eliit
saab muutma osad Euroopa riigid ebastabiilseks,
mis omakorda võimaldab kehtestada neis
autoritaarseid reegleid.
Seega kogu see olukord,
kus õhutatakse Süüria kodusõda või ollakse seotud sellega,
mis toob kaasa tohutu hulga pagulaste vastuvõtmise,
siis see põhjustab tohutut ebastabiilsust.
Väikese hulga pagulaste vastuvõtmises
pole midagi halba
ja ma usun, et kõik riigid peaksid seda tegema.
Kuid võttes vastu suurt hulka mõnest rahvast -
see toob kaasa ebastabiilsuse.
Paulus kirjutab Apostlite tegude raamatus 17:26,
et Jumal on määranud inimestele ja rahvustele
oma kindlad ajad ja kohad.
Nii on Jumal seadnud rahvastele oma kindlad piirid.
Kui need piirid aga lõhutakse,
tekkib möll, segadus ja vägivald.
See on see, mida oleme Rootsi puhul näinud,
kus sealne ühiskond on sisuliselt laiali lammutatud.
Nii on globaalsel eliidil ka väga lihtne
tuua sisse oma kontrollivad autoritaarsed reeglid ja kavad.
Parandage mind, kui ma eksin,
aga usun, et me siin Soomes oleme kui ristteel,
sest me naabritel Rootsis on juba 60. piirkonda,
kuhu pole soovitav minna.
Lisaks veel kõik Euroopas toimuv.
Soome aga pole veel päris selleni jõudnud.
Või mida te me olukorrast arvate?
Usun, et Soome on võrreldes Rootsiga väga, väga erinev.
Rootsi ühiskonna olemus
on alati olnud väga tolerantne ja liberaalne.
Soome aga pole päris selline.
Soome pole osa Skandinaaviast.
Kui vaadata Norrat, Rootsit ja Taanit, siis nemad on tõeline Skandinaavia.
Kuid Soome on alati olnud eraldiseisev.
Teil on erinev keel ja kultuur ning te olete väga erinevad.
Norrakad ja soomlased on täiesti erinevad.
Las ma küsida väga kiiresti...
Te viitasite Lähis-Ida konfliktile Süürias
ja ka Iraanile.
Mis siis juhtuks, kui Iisrael ründaks Iraani?
Kas see põhjustaks globaalset antisemitismi
ja seda, et juudid peaks põgenema rahvaste seast
oma elu eest?
Usun, et antisemitism on juba erinevate rahvaste seas olemas,
sest tegu on saatanliku plaaniga, mis on alati olemas olnud.
Kuid jah, midagi sellist,
mis jätaks Iisraelist kallaletungija mulje
või tooks välja kogu Iisraeli riigi tõelise olemuse,
põhjustaks tõesti üle ilma elavatele juutidele probleeme
ja tooks veelgi enam antisemitismi esile.
See on juba olemas,
aga see vaid ootab oma hetke, mil plahvatada.
Kuidas aga on lood Venemaaga?
Kas sealt saab toimuma suur väljaränne,
sest te ütlesite, et teine väljaränne saab olema suurem.
Mis Venemaasse puutub,
siis kui nad kaasaks end Lähis-Ida sõtta,
mis on igati võimalik, kuna nende sõjavägi on juba Süürias.
Nii et, kui neid kaasataks või lausa tiritaks sellesse
nagu neid tiriti ka Afganistani sõtta
ja kui nende sõjavägi saaks seal korralikult lüüa,
siis see põhjustaks küll suuri rahutusi ja sotsiaalseid pöördeid
nii Venemaal kui venelaste seas.
Sest antisemitism on seal pinna all täiega olemas
tänu nende ajalooliste kokkupõrgetele juutidega
ja see tõuseks sel juhul täiega üles.
Saatan tõstaks selle väga dramaatilisel moel
juutide vastu üles
ja nad peaks tõesti riigist põgenema.
Mille eest me siis paluma peaks?
Jah, puht praktiliselt,
sest te ütlesite, et see on ettevalmistusaeg.
Kuidas me saaks end nii vaimselt kui praktiliselt ette valmistada
kõigeks juutidega seonduvaks?
Esimene asi, mille pärast paluda, on paluda tarkust,
kuidas nende asjadega vaimulikult toime tulla.
Ja need nõuanded tulevad kõik Jumala käest.
Psalmides 73 on väga huvitav lugu Aasafatist,
kellele tundus, et rikastel inimestel pole mingeid probleeme ega hädasid.
Kuid kui ta läks Issanda kotta,
siis ta sai ka teada, mis neid inimesi ees ootab.
Nii et, kui me vaatame enda ümber, mis toimub rahvaste seas,
aga eriti ka Iisraelis,
siis me peame minema Jumala ligiollu ja küsima:
"Taevane Isa, mida Sa oled tegemas,
et teaksime, kuidas paluda Sinu palveid
siin maa peal."
Kui palume oma kavatsuste kohaselt, paneme täiega puusse.
Sest on ka aegu, kus me ei peaks paluma rahu pärast.
Ma tean, et me ei pea paluma sõja tekkimise pärast,
aga kui Jumal laseb ühel rahval tõusta teise vastu
ja toob üle ilma suured rahvahulgad Iisraeli kokku,
et nende üle kohut mõista,
siis me peame ka paluma Jumala tahte kohaselt.
Mis ei tähenda paluda needust ja hävingut kellegi üle,
sest Jumal armastab kõiki inimesi ja tahab, et nad saaks päästetud.
Nii et - esimene asi on paluda Jumala tahte kohaselt.
Teiseks, kui rääkida praktiliselt,
siis me peame küsima Pühalt Vaimult, mida me tegema peaks?
Ta võib ehk näidata meile, et peame valmistama ette oma kodu;
võib-olla riideid või toitu.
See võib olla, mis iganes.
Võib-olla isegi seda, et hangiksime venekeelseid Piibleid,
sest inimesed, kes saavad siit maalt läbi minema,
räägivad vene keelt.
Nad ei saaks soome keelest aru.
Ühtlasi tahaksin julgustada teid hankima endale kaardid,
kus on peal Soome piir.
Hea oleks hankida need kaardid ka venekeelsetena,
nii et, kui need inimesed te maale saabuvad,
siis nad ka mõistavad, kus nad on ja kuhu suunda te neid suunate.
Nii et, mõelge väga praktiliselt
ja las Püha Vaim ise juhtida ning kõnetada teid selles.
Soomlased paluvad ka väga palju
meie riigi turvalisuse pärast,
kuna meil on pikk ühine piir Venemaaga.
Meil on küll Venemaaga head suhted,
kuid kas te usute,
et meile võiks olla mingit ohtu ka Venemaalt?
Ei. - Ei?
Ei.
Ma usun väga tugevalt,
et Jumala käsi on selle piiri üle, mis puudutab Norrat ja Soomet
ning Baltimaadest ka Eestit, Lätit ja Leedut.
Neid maid ei rünnata.
Venemaa püüab küll veenda Läänt, et nad saavad ründama.
Eriti kui võtta arvesse
nende laiaulatuslikke lahingõppusi Kaliningradis möödunud aastal.
NATO oli väga mures,
arvates, et Venemaa tungib osaliselt Leetu
ja loob sinna ühe ligipääsukoridori Valgevenesse.
Kuid tegelikkuses oli see vaid kui petuskeem,
mille taga polnud midagi.
Venemaal on oma kindel plaan saada taas maailma liidriks.
Selleks aga, et seda saavutada,
tahab ta sõjalises mõttes oma lihaseid painutada
nagu Ameerika on juba aastaid teinud.
Venemaa tahab seda Lähis-Idas teha.
Venemaa eesmärgiks on saada endale
ka Lähis-Ida naftaväljad.
Ja selleks, et võidutseda kogu selles olukorras,
tahab ta kätte saada ka Jeruusalemma.
Kui see tõesti õnnestuks,
siis isegi, et Venemaa ise on siiski nö kristlik maa,
saaks ta moslemi maailma raudselt oma selja taha.
Nii et, venelastel on oma suur plaan, mille poole nad liiguvad
ja see ei puuduta Läänt.
Usun, et kuna Norra, Soome ja Baltiriikide inimesed on palvetanud,
siis nende maad on ka kaitstud
ja Jumal on tõmbamas Venemaad hoopis Iisraeli poole.
Nüüd aga palun teil palvetada me inimeste eest,
et nad oskaksid end ette valmistada ja olla õnnistatud.
Paluge nii nagu Jumala Vaim teid juhib.
Taevane Isa, ma tänan ja kiidan Sind
kõige selle eest, mida Sa saad tegema Soomes.
Ma tänan, et Sa puudutad Soome rahvast
oma armastuse tulega,
et paljud inimesed leiaksid tee Sinu kuningriiki ilusal moel.
Ma palun, et Sa julgustaksid selle maa usklikke
ja ilmutaksid neile, et Sa oled kõikväeline Jumal.
Ma tänan, et Su veri katab kogu Soomet
ja ma tänan, et Sa tood kasvõi osa juutegi läbi Soome,
valmistades siinseid inimesi ette selleks, mida Sina saad tegema.
Ma kiidan ja ülistan Sind Jumal, et Sa saad seda tegema.
Mitte seetõttu, et mina seda ütlen,
vaid seetõttu, et Sa tahad viia oma rahva - juudi rahva - Iisraeli.
Ma tänan ja ülistan Sind Jeesuse pühal nimel, aamen.
Soome saab nägema ärkamist!
Suur tänu, Nicholas, selle prohvetliku info eest.
Usun, et peame seedima seda sõna, et see võiks jõuda me vaimu
ja me oleks võimelised mõistma, mis aegadel me elame.
Aitäh teilegi, et olite meiega,
kui meil oli prohvetlik kohtumine eestpalvetaja Nicholas Welshiga.
Olge õnnistatud taeva parimaga!
Õnnistusi teile ja te kallitele!
Hoidke ikka Jumala ligi.
Me jätkame palve- ja ülistusega tulgu, mis tuleb,
sest Jeesuses jääme me igal juhul püsima.
Olge õnnistatud!
Tere Jumala armas!
Tahad sa olla osa lõpuaja ärkamisest meediatöö kaudu?
Sa võid anda oma osa mitte vaid läbi palvete,
aga ka läbi andmise,
helistades 900 1777 (kõne hind 7 eurot).
Jeesus ütles, et Ta on tulnud andma meile elu -
elu, milles on kõike ülirohkesti.
Nii et, helista 900 1777.
Ole õnnistatud ja tea, et Jumal ei jää sulle võlgu!
Tõlge: Anne-Ly Raukas